**ELJÁRÁSREND - Történelemtanár**

**Portfólió**

(nappali tagozat tanár szak)

A tanárképzésben részt vevő hallgatónak az oklevél megszerzéséhez portfoliót kell készítenie. A portfólióban elkészítendő dokumentumok jegyzékét a záróvizsgát megelőző 8 hónappal közzé kell tenni az egyetem portfólió felületén.

A portfólió: A pedagóguspálya és pedagógusi feladatok megismerésére irányuló és a vezetőtanár irányításával végzett gyakorlat tapasztalatainak; valamint az összefüggő külső, szakképzettségenkénti egyéni gyakorlatok során gyűjtött; illetve a tanítást, gyakorlatot kísérő szeminárium tapasztalatainak a rendezett összegzése.

Osztatlan tanárképzésben a záróvizsga része a képzés során készült, a szakmai gyakorlatokat is bemutató és feldolgozó, a tanárjelölt felkészülését, saját fejlődését értékelő dokumentumgyűjtemény, portfólió, amely a tapasztalatok neveléstudományi szempontú, tudományos alaposságú bemutatása, elemzése és értékelése. Bizonyítja, hogy a hallgató képes önreflexióra, a képzés különböző területein elsajátított tudását integrálni és alkalmazni, a munkája szempontjából meghatározó tudományos, szakirodalmi eredményeket, továbbá a tanítás vagy a pedagógiai feladat eredményességét értékelni.

**Bírálat, értékelés**

A portfólió bírálóját a tanszékvezető/intézetvezető bízza meg júniusi záróvizsga esetében május 15-ig, januári záróvizsga estében december 10-ig.

A hallgatók dokumentumaikat júniusi záróvizsga esetében május 15-ig, januári záróvizsga esetében december 15-ig tölthetik fel a portfólió felületre.

A bíráló az értékelést a portfólió megvédése előtt legalább egy héttel közzéteszi a tanulmányi nyilvántartó rendszerben.

Nem bocsátható záróvizsgára az a hallgató, akinek portfólióját elégtelenre minősítették.

A portfólió elégtelennel való minősítését vonja maga után, ha jogszabályt sértő adatokat, információkat tartalmaz.

A portfólió végleges érdemjegye, a védést követően a portfólió bírálója által javasolt érdemjegy figyelembe vételével kerül megállapításra.

A portfólió végleges érdemjegye beszámít a záróvizsga eredményébe és az oklevél minősítésébe. A hallgatónak a portfóliót bizottság előtt meg kell védenie. A portfólió megvédése a záróvizsga része. Biztosítani kell a lehetőséget arra, hogy a záróvizsga bizottság és az értékelést készítő által feltett kérdésekre a hallgató választ adjon.

A portfólió bírálat a záróvizsga jegyzőkönyv része.

Sikertelen portfólió pótlására egy alkalommal van lehetőség. A sikertelen portfólió a következő félévben pótolható.

A portfóliót a záróvizsga bizottság tagjai öt fokozatú osztályzattal értékelik.

**A portfólió általános tartalmi követelményei (feltöltendő dokumentumok):**

**1. Szakmai önéletrajz**

* név, Neptun kód
* 1 db fénykép a hallgatóról
* szakmai bemutatkozás (a munka világában / eddig megszerzett pedagógiai tapasztalatai), szakmai előélet bemutatása (tanulmányi versenyek, munkahelyek stb.)

**2. Pedagógiai-pszichológiai tartalmak (a szakmai tartalmak mennyiségével összhangban legyen)**

1. **Az iskola, mint szervezet és támogató rendszereinek bemutatása**

Az intézmény működését meghatározó legfontosabb törvényi, rendeleti háttér, a fenntartói irányítás dokumentumainak megismerése, az iskola szervezeti felépítése, működési rendje, támogató, segítő rendszerek, szakmák megismerése.

**Terjedelem**: 2-3 oldal

**Forma:** Times New Roman betűtípus, 12-es betűméret, 1.5-ös sortávolság, sorkizárt

1. **A szaktárgyak tanításán kívüli oktatási, nevelési alaptevékenységek bemutatása**

Lehetséges területek (legalább 3 választása kötelező):

* részvétel az osztályfőnök munkájában,
* hospitálás nem szaktárgyi órán,
* iskolai rendezvényen való részvétel, közreműködés a szervezésben,
* egy-egy tanuló életútjának, családi hátterének, iskolai pályájának mélyebb megismerése,
* mérés-értékelés a gyakorlatban,
* az ifjúságvédelem, drogprevenció, mentálhigiéné, iskolai agresszió, konfliktuskezelés helyi gyakorlatának bemutatása.

**Terjedelem:** Feladatonként 2-3 oldal

**Forma**: Times New Roman betűtípus, 12-es betűméret, 1.5-ös sortávolság, sorkizárt

1. **Önreflexió** A gyakorlattal kapcsolatos tapasztalatok megfogalmazása, önreflexió

(Javasolt felépítés: Bemutatkozás, gyakorlóhely bemutatása, elvárások, önértékelés, reflektálás a kijelölt tanári kompetenciák fejlődésére).

**Terjedelem**: 2-3 oldal

**Forma:** Times New Roman betűtípus, 12-es betűméret, 1.5-ös sortávolság, sorkizárt

**A feltöltött dokumentumok értékélési szempontjai, a javasolt érdemjegy megállapítása**

|  |  |
| --- | --- |
| **Értékelési szempontok** | **Elért pontszámok** |
| Az iskola, mint szervezet bemutatásának tartalmi színvonala: a feladat kidolgozásának mélysége, reflexiók megfogalmazása. (0-10 pont) |  |
| A szaktárgyak tanításán kívüli oktatási, nevelési alaptevékenységek (tartalmi színvonal, a kidolgozás mélysége, formai megjelenítés, reflexiók megfogalmazása)1. választott feladat (0-10 pont) |  |
| A szaktárgyak tanításán kívüli oktatási, nevelési alaptevékenységek (tartalmi színvonal, a kidolgozás mélysége, formai megjelenítés, reflexiók megfogalmazása)2. választott feladat (0-10 pont) |  |
| A szaktárgyak tanításán kívüli oktatási, nevelési alaptevékenységek (tartalmi színvonal, a kidolgozás mélysége, formai megjelenítés, reflexiók megfogalmazása)3. választott feladat (0-10 pont) |  |
| Önreflexió, a gyakorlattal kapcsolatos tapasztalatok megfogalmazása, önreflexió, reflektálás a kijelölt tanári kompetenciák fejlődésére (0-10 pont) |  |
| **Összesen:** |  |

Az elért összpontszám alapján tesz az értékelő javaslatot az érdemjegyre.

|  |  |  |
| --- | --- | --- |
| **%** | **Ponthatárok** | **Érdemjegy** |
| 90-100 | 45-50 | 5 (jeles) |
| 76-89 | 38-44 | 4 (jó) |
| 63-75 | 31-37 | 3 (közepes) |
| 51-62 | 26-30 | 2 (elégséges) |
| 0-50 | 0-25 | 1 (elégtelen) |

**3. A tanítási gyakorlattal kapcsolatos dokumentumok**

1. *A gyakorló iskolában végzett tanítási gyakorlat*
* a zárótanítás teljes anyaga (óratervezet mellékletekkel) a zárótanítás önreflexiójával
* minimum 3 db komplett óratervezet (mellékletekkel) összegzett reflexióval, amelyekből a hallgató IKT kompetenciájára tudjunk következtetni
* minimum 3 db hospitálási napló összegzett reflexióval
1. *Az összefüggő külső tanítási gyakorlat*
* az intézmény rövid, szakmai bemutatása (az iskola profilja, képzési specialitások, tanulói összetétel, szociális háttér, a tanulók szakmai pályájának támogatása)
* komplett óratervezetek (mellékletekkel) összegzett reflexióval – összesen minimum 5 db (egy témakörből 3-4 egymást követő óra)
* minimum 5 db hospitálási napló összegzett reflexióval
* a tantárgyhoz kötődő tanórán kívüli tevékenységek bemutatása (1 db) (felzárkóztatás, szakkör, rendezvény, stb.) reflexióval
1. *A tanulói teljesítmény értékelése*

Minimum egy mérőeszköz alkalmazásának bemutatása, értékelési útmutatóval. A mérőeszköz eredményességének ismertetése reflexióval.

**4. A képzés során a pedagógus pályára készüléshez kapcsolódó egyéb anyagok**

* módszertani beadandó dolgozatok, feladatok
* szakmai tárgyak esetében az oktatáshoz kapcsolódó beadandó dolgozatok, feladatok
* Opcionálisan: TDK, konferencia tevékenység, amely a saját tanári pályáját segíti elő

**5. A képzés egészével kapcsolatos reflexió**

* Motiváció
* Egyetemi képzés – elméleti, szakmódszertani
* A gyakorló iskolában végzett tanítási gyakorlat
* A külső tanítási gyakorlat
* Kommunikáció, szakmai együttműködés és pályaidentitás: a hallgató által megvalósított kapcsolattartás demonstrálása (pl. a mentor, a hallgatótársak óráinak látogatási jegyzőkönyvei, elemzésük), a szülőkkel való kapcsolattartás intézményi formái (fogadó órák, nyílt tanítási nap, szülői értekezlet, családlátogatás)
* Elképzelések megfogalmazása a saját leendő gyakorlat kialakításáról
* Honnan hová jutottam? – végső reflexió a tanári kompetenciák mentén

**6. A portfólió szakspecifikus tartalmi követelményei**

Egy Kreatív feladat elkészítése szabadon választott évfolyamhoz és témához, amelyet egy elképzelt tanórába illeszt bele a hallgató. A feladat lehet bármilyen módszerrel és eszközzel megvalósítva - annak részletes leírása, ill. a konkrét feladat mellékelése szükséges a portfólióba.

|  |
| --- |
| **A szakhoz kapcsolódó feltöltendő dokumentumok minimum követelménye (nappali tagozat)** |
| **A dokumentum megnevezése** | **Darabszám** |
| A gyakorló iskolában végzett tanítási gyakorlat | A zárótanítás teljes anyaga | 1 |
| A zárótanítás önreflexiója | 1 |
| Komplett óratervezetek | 3 |
| Komplett óratervezetek összegzett reflexiója | 1 |
| Hospitálási naplók | 3 |
| Hospitálási naplók összegzett reflexiója | 1 |
| Az összefüggő külső tanítási gyakorlat | Az intézmény rövid, szakmai bemutatása | 1 |
| Komplett óratervezetek | 5 |
| Komplett óratervezetek összegzett reflexiója | 1 |
| Hospitálási naplók | 5 |
| Hospitálási naplók összegzett reflexiója | 1 |
| Tantárgyhoz kötődő tanórán kívüli tevékenység | 1 |
| Tantárgyhoz kötődő tanórán kívüli tevékenység reflexiója | 1 |
| Mérőeszköz | 1 |
| Mérőeszköz reflexiója | 1 |
| A képzés során a pedagógus pályára készüléshez kapcsolódó anyagok | szakspecifikus |
| A képzés egészével kapcsolatos reflexió | 1 |
| Szakspecifikus tartalmi követelmények | szakspecifikus |

**A portfólióba feltölthető dokumentum típusok**

A hallgatók csak PDF formátumban tölthetnek fel dokumentumokat portfóliójukba. A Word formátum nem használható. A média elemek formátuma (képek, videók) szabadon választható.

**A feltöltött dokumentumok értékélési szempontjai, a javasolt érdemjegy megállapítása**

|  |  |
| --- | --- |
| **Értékelési szempontok** | **Elért pontszámok** |
| A pedagógus kompetenciákra, a korábbi hallgatói munkákra, és a képzéshez kapcsolódó tevékenységek reflexiója. A képzés egészével kapcsolatos reflexió (bemenet-kimenet).(0-10) |  |
| Hospitálási jegyzőkönyvek kidolgozottsága. (0-5) |  |
| A tanításokhoz kapcsolódó dokumentumok (óratervezetek) szakszerűsége. (0-5) |  |
| Egyéb dokumentumok szakszerűsége. (0-5) |  |
| Módszertani eljárások változatos alkalmazása. (0-5) |  |
| A pedagógiai mérési-értékelési tevékenységek. (0-5) |  |
| IKT sajátosságok, dokumentumok és reflexió. (0-5) |  |
| Szaktárgyi kompetenciák fejlődésének megjelenítése. (0-5) |  |
| A portfólió technikai megvalósítása, a feltöltött anyag tagolása, tartalmi elrendezése, az egyes dokumentumok formai megjelenítése (0-5) |  |
| **Összesen:** |  |

Az elért összpontszám alapján tesz az értékelő javaslatot az érdemjegyre.

|  |  |  |
| --- | --- | --- |
| **%** | **Ponthatárok** | **Érdemjegy** |
| 90-100 | 45-50 | 5 (jeles) |
| 76-89 | 38-44 | 4 (jó) |
| 63-75 | 31-37 | 3 (közepes) |
| 51-62 | 26-30 | 2 (elégséges) |
| 0-50 | 0-25 | 1 (elégtelen) |

**A portfólió védése**

A hallgató bíráló bizottság előtt 10 perces prezentációban mutatja be tanári pályafejlődését a készített portfóliója alapján illetve reflektál a portfólió értékelésére.